Tina & Luka svetujeta #7 ~ Tako se družimo na spoznavnih dogodkih

Tina & Luka imava danes zate prav posebno povabilo. Vabiva te, da se spoznamo tudi v živo, na naših spoznavnih dogodkih!

Poglejmo, kateri tip dogodka bi ti najbolj ustrezal.

Kakšne dogodke torej prirejamo?

Večji dogodki do 1.000 udeležencev

Največji dogodek, ki ga organiziramo vsako leto, je Največji Zmenek na Slepo v S-LOVE-niji! Dogodek obišče do 1.000 ljudi, ogromno priložnosti za nova poznanstva. Plešemo, se zabavamo in spoznavamo ob animacijskih igrah ter se s pomočjo kupida Ljuba in njegovih pomočnikov tudi osvajamo!

Zmenki s kulturo in športno obarvani dogodki

Obiskujemo gledališke in kino predstave, se družimo na bowling turnirjih in se spoznavamo na hitrih zmenkih. Pozimi radi smučamo in drsamo, poleti pa gremo v hribe.

Manjši dogodki do 300 udeležencev

To so manjši dogodki, kjer se zbere od 50 do 300 udeležencev. Zaradi manjše količine ljudi imaš dobro priložnost, da s kom pričneš pogovor. Kdo ve, morda pa pogovor nadaljujeta ob kavici.

Izobraževalni tečaji in delavnice

Plesni tečaji, kuharski tečaji, konference, delavnice o samozavesti in govorici telesa ter še in še. Nauči se česa novega in zraven še spoznaj nove ljudi, ki imajo enake interese kot ti!

Le pogumno izberi dogodek po svoji meri, se prijavi in pripravi na spoznavanje! Se vidimo!